Document ID: /roh_data/filtered/fineweb-2-filterrobots_roh.jsonl.gz/50522

Exteriur - Collavuraturs responsabels per il mazzament en California
Per il sajettim en in’instituziun per persunas cun impediments a San Bernardino, en l’aglomeraziun da Los Angeles, sajan responsabels in collavuratur e sia partenaria. Quai ha annunzià il schef da polizia responsabel per quella mazzacra.
L’um american da 28 onns haja prendì part ad in festa da Nadal. Pli tard saja el anc ina giada turnà enavos cun ina giuvna da 27 onns ed cumenzar a sajettar. Tar la fugia èn omadus vegnids sajettads giu da la polizia.
Tar quest sajettim en la California èn 14 persunas vegnidas per la vita, 17 persunas èn vegnidas blessadas.